**До членовете на Централната избирателна комисия (ЦИК)**

Камелия Стоянова Нейкова – Председател, Димитър Генчев Димитров – Заместник-председател , Емил Цветанов Войнов – Заместник-председател qРосица Борисова Матева – Заместник-председател , Цветозар Томов Томов – Заместник-председател ,Севинч Османова Солакова – Секретар , Георги Славчев Баханов, Елка Тодорова Стоянова, Ерхан Юксел Чаушев, Йорданка Цвяткова Ганчева, Красимир Георгиев Ципов, Любомир Петров Георгиев, Силвия Тодорова Стойчева, Цветанка Петкова Георгиева, Гергана Петрова Стоянова : email: [cik@cik.bg](mailto:cik@cik.bg)

**Копие :**

**До Конституционния съд на Република България (КС)**  
г-жа **Павлина Панова** –председател, Надежда Джелепова, Борислав Белазелков, Атанас Семов, Десислава Атанасова, Красимир Влахов, Галина Тонева, Янаки Стоилов, Сашо Пенов, Соня Янкулова, Невин Фети. email:[secretariat@constcourt.bg](mailto:secretariat@constcourt.bg).

**До Президента на Република България,**   
г-н Румен Радев   
email: [president@president.bg](mailto:president@president.bg)

**До Министър-председателя   
на Република България**,   
г-н Димитър Главчев  
email: [pm@government.bg](mailto:pm@government.bg)

**До Председателя на Върховния касационен съд (ВКС)**г-н Галина Захарова  
email: [info@vks.bg](mailto:info@vks.bg)

**До Председателя на Върховния административен съд (ВАС**)  
г-н Георги Чолаков   
email: [info@vas.bg](mailto:info@vas.bg)

**До председателите на парламентарните групи в 51-то Народно събрание**

Г-н Бойко Борисов (ГЕРБ-СДС), Г-н Кирил Петков (ПП - ДБ), Г-н Делян Пеевски (ДПС Ново начало) ,Г-н Костадин Костадинов (Възраждане),Г-н Джевджет Чакъров (Демокрация, права и свободи),Г-н Атанас Зафиров (БСП за България),Г-н Тошко Иванов (ИТН),Г-н Кирил Веселински (МЕЧ) email: [infocenter@parliament.bg](mailto:infocenter@parliament.bg)

**До и.д. Главния прокурор на Република България**   
г-н Борислав Сарафов email: [info@prb.bg](mailto:info@prb.bg)

**До окръжните и районните прокурори**

**До средства та за масова информация**

**ОТ г-жа АЛБЕНА ГЕОРГИЕВА ПЕКОВА** в качеството й на Председател и законен представител на ПОЛИТИЧЕСКА ПАРТИЯ „ВЕЛИЧИЕ“, вписана по ф.д. 35/2023г. на VI-14 с-в на СГС в Регистъра на политическите партии по описа на Софийски градски съд, регистрирана с код по БУЛСТАТ 181001004 в Регистър Булстат към АВ чрез пълномощника си Стиляна Иванова Бобчева с квалифициран електронен подпис, mail: [office@velichie.bg](mailto:office@velichie.bg) тел.: 0888804384

**Относно: Изборни нарушения и отговорностите на Централната избирателна комисия (ЦИК)** Изложението има за цел да обърне внимание на установените изборни нарушения по време на проведените избори за Народно събрание и Европейски парламент през 2024 година, както и да подчертае отговорностите на Централната избирателна комисия (ЦИК) за осигуряване на законосъобразност и прозрачност в изборния процес и да се отговори на поставените въпроси.

**УВАЖАЕМИ ГОСПОЖИ И ГОСПОДА ЧЛЕНОВЕ НА ЦИК,**

**УВАЖАЕМИ СЪДИИ,**

**УВАЖАЕМИ ГОСПОДИН ПРЕЗИДЕНТ,**

**УВАЖАЕМИ ГОСПОДИН МИНИСТЪР – ПРЕДСЕДАТЕЛ,**

**УВАЖАЕМИ ПРЕДСЕДАТЕЛИ НА ПАРЛАМЕНТАРНИ ГРУПИ   
И ОТГОВОРНИ ДЛЪЖНОСТНИ ЛИЦА**

На основание чл. 57, ал.1, т. 47 от Изборния кодекс Централната избирателна комисия „извършва анализ на проведените избори и внася в Народното събрание доклад, който може да съдържа предложения за усъвършенстване на изборното законодателство “.

От извършена справка на интернет страницата на ЦИК (www.cik.bg) установихме, че последните доклади, които са изготвени и приети от комисията са:

1. Доклад за произведените избори през 2022 и 2023 година, приет с решение по протокол от 13.07.2023 година

2. Доклад за произвеждане на изборите за общински съветници и за кметове, произведени на 29.10.2023 година.

Не установихме Централната избирателна комисия да е извършила анализ и да е приела доклад за произведените през изминалата година избори за членове на Европейския парламент от Република България и за Народно събрание на 09 юни 2024 година, както и доклад за изборите за Народно събрание на 27 октомври 2024 година.

Анализът на произведените избори и съответно изготвянето на доклад въз основа на направения анализ, съдържащ препоръки към законодателя за усъвършенстване на законодателството, има смисъл единствено, ако той е изготвен в най-кратките разумни срокове след отчитане на резултатите от съответния избор. Още повече, че с оглед задаващите се нови избори вероятността от отварянето на Изборния кодекс звучи все по-актуално.

В изборите, произведени на 27 октомври 2024 година, станаха обществено достояние (бяха показани) редица закононарушения от страна на членове на секционни избирателни комисии, които провокираха общественото недоволство, сринаха доверието към изборния процес и доведоха до оспорване на изборните резултати пред Конституционния съд.

## На основание изложеното по-горе, моля да ни бъде отговорено писмено на следните въпроси:

1. Смята ли Централната избирателна комисия да изготви анализ на произведените избори за членове на Европейския парламент от Република България и за Народно събрание на 09 юни 2024 година и избори за Народно събрание на 27 октомври 2024 година и в какви срокове? Как ще бъде оповестен анализът пред медиите?

2. От извършената справка на интернет страницата на ЦИК установихме, че са образувани административно-наказателни производства по отношение на председателите на секционни комисии за секциите, в които не е имало видеоизлъчване, но не и по отношение на секциите, където е имало видеоизлъчване и от него е видно, че членовете на комисията нарушават изборните права на гражданите.

Ето защо моля да отговорите какви административни и административно-наказателни мерки са предприети по отношение на членовете на секционни избирателни комисии, за които от записите на видео наблюдението в деня на изборите се вижда как подправят изборните резултати под диктовката на външни лица или по взаимно споразумение, както и правят недействителни действителните гласове?

Има ли образувани административно-наказателни и наказателни производства срещу членове на секционни избирателни комисии и сезирана ли е Прокуратурата на Република България от страна на Централната избирателна комисия за извършени престъпления от членове на комисии?

Във връзка с проведените избори на 27.10.2024 г. за народни представители в 51-то Народно събрание, моля да бъде предоставена подробна информация относно замени на членове на секционни избирателни комисии (СИК) в дните преди и по време на изборния ден, както и всички свързани обстоятелства, засягащи Централната избирателна комисия.

### Правно основание: Молбата е основана на Изборния кодекс, който изисква прозрачност и спазване на демократичните принципи при провеждането на изборния процес, както и съответните законови разпоредби, гарантиращи равнопоставеност и защита на правата на избирателите.

### Мотиви:

1. Установени са съществени нарушения, свързани със замени на членове на СИК, които поставят под съмнение легитимността на изборния процес.

2. В документите и видеоматериали, изследвани от експерти, се наблюдават несъответствия и необосновани размествания, водещи до съмнения за целенасочени манипулации.

3. Честото заменяне на членове на СИК непосредствено преди и в самия изборен ден води до липса на прозрачност и е индикация за потенциални опити за неправомерно въздействие върху вота.

### В това число отправяме и следното искане:с оглед на гореизложеното, моля да бъде предоставена следната информация от ЦИК:

1. Настояваме Централната избирателна комисия да изготви анализ на проведените избори за членове на Европейския парламент от Република България и за Народно събрание на 09 юни 2024 година, както и за изборите за Народно събрание на 27 октомври 2024 година. Анализът следва да бъде представен в разумни срокове пред Народното събрание, като включва всички установени нередности и препоръки за промени в изборното законодателство, за което ЦИК дължи обяснение за забавата и отказа от задължение да го направи.
2. Настояваме за публично оповестяване на анализа пред медиите и широката общественост.
3. Изискваме информация относно административните и административно-наказателни мерки, предприети по отношение на членовете на секционните избирателни комисии, за които от записите на видеонаблюдението в изборния ден се вижда, че подправят изборни резултати, правят недействителни действителни гласове или нарушават изборните права на гражданите, брой жалби заведени в прокуратурата, образувани досъдебни производства и какво съдействие е оказала ЦИК на разследващите органи по тези казуси.
4. Настояваме да бъде предоставена информация дали прокуратурата е сезирана за извършени престъпления от страна на членове на секционни комисии, по принцип за установените и чрез жалбите подадени по електронен път сигнали в изборния ден, както и за тези, по които е взето или не е взето становище в самия изборен ден.
5. Да ни се предостави информация, за задължението на ЦИК да проследи съхранението на изборните книжа, върнатите протоколи от съответното запечатване, окомплектоване на книжата и тяхното надлежно съхранение от местната власт, кога и по какъв начин е осъществен контрола на тази дейност от ЦИК.

**Нарушения:** Установяват се значителни нарушения при организацията и провеждането на изборите, включително:

**Масово несъответствие в избирателните списъци,** включително присъствие на починали лица и граждани, които са подали заявления за гласуване в чужбина.

**Образуване на избирателни секции** в противоречие с изискванията на закона, включително необосновано голям брой секции в райони с ниска избирателна активност.

**Неправомерни действия от страна** на членове на секционните избирателни комисии, включително подправяне на протоколи, манипулиране и неправилно обявяване на недействителни бюлетини.

**Неизпълнение на задължението за видеонаблюдение** в секции и липса на действия спрямо заснетите нарушения в секции, където е имало видеонаблюдение.

**Във връзка с което отправяме допълнителни искания :**

### Пълен списък на извършените замени на членове на СИК преди и по време на изборите на 27.10.2024 г., законовото основание за тяхното извършване, както и какви мерки и контрол е осъществила ЦИК на тези масови замени, кои и с какви актове тези замени са били санкционирани и отменени, като РИК няма правното основание да се произнася по тези замени в деня предхождащ изборите и в изборния ден.

### Причините за извършените замени и предоставените основания за всяка от тях.

### Всякакви други данни и обстоятелства, засягащи процеса на назначаване и замяна на членове на СИК. Събраните документи и заявления за образуване на подвижни избирателни секции за последните три изборни цикъла, включително броя на подадените заявления и общата бройка на разкритите подвижни секции по региони. Мерките за контрол и проверка на достоверността на подадените заявления за гласуване чрез подвижни секции, особено по отношение на удостоверяването на уврежданията, които не позволяват напускане на дома.

**Констатирани случаи на нарушения при използването на подвижни избирателни секции, включително:**

-Гласуване на лица, които нямат правото да се възползват от този метод.

-Подадени заявления с фалшиви подписи или други нарушения в документите.

- Разследвания и предприети мерки за предотвратяване на злоупотреби.

Актуални насоки и указания, издадени от ЦИК, за гарантиране на законосъобразността и прозрачността на процедурите, свързани с подвижните избирателни секции.

Настоящата молба се подава в духа на прозрачност и с цел гарантиране на доверие в избирателния процес, съобразно принципите на демокрацията и върховенството на закона.

На база на анализираните нарушения в предоставения текст споделям с Вас видео материал в подкрепа на гореизложеното.

Видео материалите можете да гледате тук:   
<https://vidko.net/en/video/watch/W4azslKNgdID6jOT2Hwf>  
<https://vidko.net/en/video/watch/FfHdcDCYqp4zsAuS9i2k>  
<https://vidko.net/en/video/watch/jw5lyIoz4F2EHUtxe8Kc>  
<https://vidko.net/en/video/watch/HrjE15230bsdoqUym8eI>  
<https://vidko.net/en/video/watch/W0crumZq52zv9eVIHJis>  
<https://vidko.net/en/video/watch/BCWOepsnt3YgukINbJam>

Желая да получавам кореспонденцията си с Вас на следния електронен адрес:  
[office@velichie.bg](mailto:office@velichie.bg)

С уважение:  
Албена Пекова  
Председател на ПП Величие